Paterna impulsa la sostenibilitat en les seues àrees industrials amb la implantació d'un total de 36 contenidors marrons
23/02/2024

# Paterna impulsa la sostenibilitat en les seues àrees industrials amb la implantació d'un total de 36 contenidors marrons

[![Paterna impulsa la sostenibilidad en sus áreas industriales con la implantación de un total de 36 contenedores marrones](/images/noticias/2024/02/9367/9367_lg.jpg)](/images/noticias/2024/02/9367/9367_lg.jpg)

23.02.2024

El regidor de Serveis i Control de Barris, Vicente Sánchez ha destacat “la sensibilització i bon acolliment per part de l'hostaleria de les zones empresarials de Paterna que així ens ho han sol·licitat amb la finalitat de facilitar i contribuir a un adequat reciclatge”

L'Ajuntament de Paterna, a través de l'àrea de Serveis i Control de Barris, continua apostant per la seua màxima d'una ciutat neta i sostenible en tot el terme municipal.

D'aquesta manera, el consistori paterner ha executat ja la instal·lació d'un total de 36 contenidors marrons per als residus orgànics destinats als bars i restaurants de les seues àrees empresarials, entre elles, Font del Pitxer, Parc Tecnològic, Parc Empresarial Tàctica i l’Andana i que comptaran amb un servei de dos dies de recollida setmanal.

Així ho ha anunciat el regidor de Serveis i Control de Barris, Vicente Sánchez qui ha destacat “la sensibilització i bon acolliment per part de l'hostaleria de les zones empresarials de Paterna que així ens ho han sol·licitat amb la finalitat de facilitar i contribuir a un adequat reciclatge”.

Aquesta actuació forma part de la iniciativa de l'Ajuntament de Paterna amb la qual ha implantat un total de 226 contenidors, 150 unitats dins del municipi i 76 en els barris de la perifèria i que compta amb una inversió que supera els 540.000 euros, cofinançada pels Fons de Cooperació Municipal de la Diputació de València en l'anterior legislatura.

Per a l'edil, “gràcies a les campanyes informatives dirigides als veïns i veïnes des d'aquest estiu, els paterners i les paterneres fan un ús correcte del contenidor de residus orgànics identificat com a ‘poal marró’ tant en el nucli urbà com en tots els barris perifèrics de la ciutat ja instal·lats: La Canyada, Terramelar, La Coma-Mes del Rosari, Bovalar i Lloma Llarga”.

Finalment, Sánchez ha afegit que també s'està treballant en campanyes de sensibilització en els col·legis de Paterna dirigides als més joves sobre el bon funcionament d'aquest contendor marró i el reciclatge dels residus orgànics a casa.